
Parlamentul României

Camera Deputaţilor
Comisia pentru sănătate şi familie
Bucureşti, 17 februarie 2016   

Nr.4c-8/63
R A P O R T
asupra propunerii legislative pentru modificarea şi completarea Legii nr.266/2008 privind modul în care funcţionează farmaciile şi cum se vând medicamentele (Plx.804/2015)
În conformitate cu prevederile art.95 din Regulamentul Camerei Deputaţilor, republicat, Comisia pentru sănătate şi familie a fost sesizată, prin adresa nr. Plx. 804 din 9 noiembrie 2015, cu dezbaterea pe fond, a propunerii legislative pentru modificarea şi completarea Legii nr.266/2008 privind modul în care funcţionează farmaciile şi cum se vând medicamentele. 

La întocmirea prezentului raport, Comisia a avut în vedere:

· avizul negativ al Consiliului Legislativ (nr.722/7.07.2015);
· avizul negativ al Comisiei juridice, de disciplină şi imunităţi (nr.Plx.804/23.11.2015);

· avizul favorabil al Comisiei pentru industrii şi servicii, cu amendamente (nr.4c-3/347/19.11.2015);

· punctul de vedere favorabil al Guvernului, cu observaţii şi propuneri (nr.DPSG nr.1616/8.10.2015);
· punctul de vedere favorabil al Ministerului Sănătăţii, cu observaţii şi propuneri (nr.ACP1414/15.02.2016).
Propunerea legislativă are ca obiect de reglementare modificarea şi completarea Legii farmaciei nr.266/2008, republicată, în sensul ca vânzarea cu amănuntul a medicamentelor în mediul online să fie permisă doar unităţilor farmaceutice reglementate de această lege.
Iniţiativa legislativă face parte din categoria legilor ordinare, conform prevederilor art.73 alin.(1) din Constituţia României, republicată. 
Membrii comisiei au examinat propunerea legislativă în şedinţa din 16 februarie 2016. La lucrările comisiei şi-au înregistrat prezenţa 17 deputaţi, din totalul de 19 membri.
La dezbateri au participat, în conformitate cu prevederile art.55 din Regulamentul Camerei Deputaţilor, republicat,  dl.Răzvan Vulcănescu - subsecretar de stat în cadrul Ministerului Sănătăţii, dl.Marius Tanasă – vicepreşedinte - Agenţia Naţională a Medicamentului şi a Dispozitivelor Medicale, dna.Anca Babeş – consultant şi dl.Laurenţiu Mihai – director executiv – Asociaţia Producătorilor de Medicamente Generice din România.

Raportul comisiei a fost adoptat cu  unanimitate de voturi.
Senatul, în calitate de primă Cameră sesizată  a  respins propunerea legislativă în şedinţa din 3 noiembrie 2015.
Camera Deputaţilor este Cameră decizională, potrivit prevederilor art.75 alin. (1) şi (3) din Constituţia României, republicată. 
În urma finalizării dezbaterilor, Comisia pentru sănătate şi familie propune plenului Camerei Deputaţilor, adoptarea propunerii legislative, cu amendamentele admise, redate în anexa care face parte integrantă din prezentul raport.
                             PREŞEDINTE,                                                                         SECRETAR,

                        Conf.dr.Florin BUICU                                                       Conf.dr.Camelia BOGDĂNICI
Anexă


AMENDAMENTE ADMISE
	Nr.

crt.
	Text iniţial/Text în vigoare
	Amendamente propuse/autorul amendamentului

	Motivaţie




	0
	1
	2
	3

	1.
	Titlul propunerii legislative

Propunere legislativă pentru modificarea şi completarea Legii nr.266/2008 privind modul în care funcţionează farmaciile şi cum se vând medicamentele

	Titlul legii
„Lege pentru modificarea şi completarea Legii farmaciei nr.266/2008”
Autor: Comisia pentru sănătate şi familie
	Pentru a preciza titlul corect al legii pe care o modifică.

	2.
	Articol unic: Legea 266 din 7 noiembrie 2008, republicată în Monitorul Oficial al României, nr. 85 din 2 februarie 2015 cu modificările ulterioare, se completează după cum urmează:
	Articol unic. -  Legea farmaciei                 nr.266/2008, republicată în Monitorul Oficial al României, Partea I, nr. 85 din 2 februarie 2015, cu modificările şi completările  ulterioare, se modifică şi se completează după cum urmează:

Autor: Comisia pentru sănătate şi familie

	Pentru precizarea corectă a titlului şi respectarea normelor de tehnică legislativă.

	3.
	1) După alineatul (1) al articolului 1 se introduce un nou alineat, alin. 2, cu următorul cuprins:                                                                       
(2) Vânzarea cu amănuntul al medicamentelor în mediul online este permisă doar unităţilor farmaceutice reglementate în sensul prezentei legi.

	1. La articolul 2, după alineatul (4) se introduce un nou alineat, alin.(41), cu următorul cuprins:
 „(41) Vânzarea şi eliberarea prin intermediul serviciilor societăţii informaţionale a  medicamentelor care se acordă fără prescripţie medicală este permisă numai în cazul farmaciilor comunitare şi drogheriilor autorizate potrivit prezentei legi, în condiţiile stabilite prin ordin al ministrului sănătăţii.”
Autor: Comisia pentru sănătate şi familie

	Norma propusă initial încalcă Legea nr.24/2000 republicată, cu modificările şi completările ulterioare deoarece alin.2 nou propus se suprapune peste prevederile art.2 al Legii nr.266/2008 şi încalcă Directiva 2001/83/CE privind vânzarea la distanţă prin intermediul serviciilor societăţii informaţionale.

	4.
	2)  După alineatul (2) al articolului 1 se introduce un nou alineat, alin. 3, cu următorul cuprins:                                                                              (3) Distribuţia medicamentelor în mediul online de către alte persoane fizice sau juridice este strict interzisă şi constituie contravenţie, conform art. 33 şi art. 38.

	Se elimină.


	Norma de trimitere la art.33 şi 38 nu se justifică.

	5.
	3) După alineatul (3) al articolului 1 se introduce un nou alineat, alin. 4, cu următorul cuprins:. 

(4) Unităţile farmaceutice care doresc să distribuie medicamente online vor solicita autorizaţie de la MS. Condiţiile de acordare a autorizaţiei se vor stabili prin ordinul ministrului.

	Se elimină.


	Prevederea se regăseşte în propunerea de la pct.3. 

	6.
	4) După alineatul (2) al articolului 31 se introduce un nou alineat, alin. 3, cu următorul cuprins:.    

(3) Inspecţia de supraveghere şi interzicere a comerţului cu medicamente în mediul online în conformitate cu art. 1 se exercită de compartimentul de specialitate înfiinţat în cadrul Ministerului Sănătăţii.
	2. La articolul 31, după alineatul (2) se introduce un nou alineat, alin. (3), cu următorul cuprins:.                                
„(3) Controlul şi supravegherea privind vânzarea şi eliberarea prin intermediul serviciilor societăţii informaţionale a medicamentelor care se eliberează fără prescripţie medicală, se exercită de Ministerul Sănătăţii.”

Autor: Comisia pentru sănătate şi familie

	Pentru a nu se creea un impact financiar suplimentar asupra bugetului de stat prin înfiinţarea unui nou compartiment pentru inspecţia online.

	7.
	5) Art. 37 se va modifica şi se va adăuga un nou aliniat, alin. (2) care va avea următorul conţinut:                       
(2) In cazul în care organele de inspecţie prevăzute la art. 31, alin. (3) constată abateri de la prevederile prezentei legi prin comercializarea medicamentelor în mediul online, acestea vor dispune aplicarea contravenţiilor dar şi suspendarea activităţii precum şi înştiinţarea organelor de cercetare abilitate.
	3. După articolul 37 se introduce un nou articol, art.371 , cu următorul cuprins:  

„Art.371.  Constituie contravenţie şi se sancţionează cu amendă de la 10.000 lei la 20.000 lei afişarea emblemei sau a firmei farmaciei sau a drogheriei de către unităţi neautorizate, în condiţiile prezentei legi.”
Autor: Comisia pentru sănătate şi familie

	Pentru a preciza, fără a se suprapune prevederilor art.38 şi 39 din Legea nr.266/2008, contravenţia sancţionabilă.

	
	6) Art. 38 se va modifica şi se va adăuga un nou aliniat, alin. (2) care va avea următorul conţinut:    

(2) Comercializarea medicamentelor prin intermediul unor site-uri care nu aparţin unităţilor farmaceutice reglementate de prezenta lege constituie contravenţie şi sancţionează cu amendă de la 10.000 lei la 20.000 lei, precum şi cu suspendarea site-urilor.    


	Se elimină.


	

	8.
	Art.38. Text Legea farmaciei nr.266/2008
Constituie contravenţie şi se sancţionează cu amendă de la 10.000 lei la 20.000 lei şi închiderea farmaciei, respectiv a drogheriei, următoarele fapte:
a) funcţionarea unei farmacii sau a unei drogherii fără autorizaţie de funcţionare emisă de Ministerul Sănătăţii;
b) deţinerea sau eliberarea în drogherii a unor medicamente ale căror deţinere şi eliberare sunt interzise în drogherie;
c) încălcarea prevederilor art.15 şi ale art.23 alin.(4).

       
	4. La articolul 38 partea introductivă se modifică şi va avea următorul cuprins:

„Art. 38. Constituie contravenţie şi se sancţionează cu amendă de la 30.000 lei la 50.000 lei şi închiderea farmaciei, respectiv a drogheriei, următoarele fapte:
Nemodificat.
Nemodificat.

Nemodificat.


	Idem pct.7.

	9.
	___
	5. La articolul 38, după litera c) se introduce o nouă literă, lit.d), cu următorul cuprins:

„d) vânzarea şi eliberarea prin intermediul serviciilor societăţii informaţionale a  medicamentelor care se eliberează fără prescripţie medicală de către unităţi farmaceutice ori persoane fizice sau juridice neautorizate de Ministerul Sănătăţii în acest scop.”
Autor:  Comisia pentru sănătate şi familie


	


În cursul dezbaterilor nu au fost înregistrate amendamente respinse

